Diari Oficial de la Generalitat Valenciana


Sumari del DOGV 7877, del 20-09-2016 (2016/7124)

Desistiment del recurs de cassació i execució de la Sentència número 968, d'11 de novembre de 2015, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, compliment condicionants del PAI sector AM-3 PPB.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7877

Data del DOGV
:   20-09-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7124


Data del document
:   12-09-2016

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * administració local
    * pla d'urbanisme

Desistiment del recurs de cassació i execució de la Sentència número 968, d'11 de novembre de 2015, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, compliment condicionants del PAI sector AM-3 PPB. [2016/7124]  
El Ple de l'ajuntament, en sessió celebrada el dia 26 de juny de 2016, va adoptar el següent literal acord:  
  
«Desistiment recurs de cassació i execució Sentència número 968, de data 11 de novembre de 2015, compliment condicionants del PAI sector AM-3 PPB.  
L'Alcaldia dóna compte de l'expedient instruït i que ha sigut tractat i amb el dictamen previ de la Comissió Informativa d'Urbanisme, Activitats, Planejament d'Infraestructures, Sostenibilitat, Medi Ambient i Horta, en sessió de 22 d'aquest mes, es dóna compte de la Sentència de data 11 de novembre de 2015, número 968, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 8/2011 contra l'Acord del Ple de l'Ajuntament d'Aldaia, de data 26 de gener de 2010, pel qual s'aprova definitivament el programa d'actuació integrada del sector AM-3 PPB comprensiu del pla parcial, projecte d'urbanització i instruments que s'hi adjunten (estudi d'impacte ambiental, estudi de paisatge i estudi acústic), presentat per la mercantil Urame Aldaia, SL.  
  
En la dita sentència es conté la decisió següent:  
«Estimem el recurs contenciós administratiu interposat per contra l'Acord del Ple de l'Ajuntament d'Aldaia, de data 26 de gener de 2010, pel qual s'aprova definitivament el programa d'actuació integrada del sector AM-3 PPB comprensiu del pla parcial, projecte d'urbanització i instruments que s'hi adjunten (estudi d'impacte ambiental, estudi de paisatge i estudi acústic), presentat per la mercantil Urame Aldaia, SL, el qual anul·lem.  
  
No es fa expressa imposició de costes processals.  
Notifiqueu aquesta sentència a les parts i feu-los saber que s'hi pot interposar recurs de cassació que s'haurà de preparar davant d'aquesta sala en el termini de 10 dies.  
Amb un certificat literal de la present sentència torneu l'expedient administratiu al centre d'on procedeix.»  
Vist l'informe del director dels Serveis Jurídics d'Urbanisme de 17 de juny de 2016 i de conformitat amb aquest.  
La corporació en ple, per majoria del nombre legal de membres per 18 vots a favor d'Eugenio Corraliza Tortosa, regidor no adscrit i de Yolanda Santos Jiménez, regidora no adscrita i dels grups municipals Compromís per Aldaia, Sí Se Puede'Sí Que Es Pot, Popular i del grup Socialistas de Aldaia i l'alcalde, i 2 abstencions del grup Ciudadanos-Partido de la Ciutadanía, i 1 en contra d'Esquerra Unida-Els Verds, acorda:  
  
Primer. Desistir del recurs de cassació presentat per l'Ajuntament d'Aldaia contra la Sentència de data 11 de novembre de 2015, número 968, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 8/2011 contra l'Acord del Ple de l'Ajuntament d'Aldaia, de data 26 de gener de 2010, pel qual s'aprova definitivament el programa d'actuació integrada del sector AM-3 PPB.  
  
Segon. Executar la Sentència de data 11 de novembre de 2015 en els seus propis termes, per la qual cosa es considera anul·lat l'Acord del Ple de l'Ajuntament d'Aldaia, de data 26 de gener de 2010, pel qual s'aprova definitivament el programa d'actuació integrada del sector AM-3 PPB comprensiu del pla parcial, projecte d'urbanització i instruments que s'hi adjunten (estudi d'impacte ambiental, estudi de paisatge i estudi acústic), presentat per la mercantil Urame Aldaia, SL.  
  
Tercer. Considerar vigents els següents acords plenaris:  
a) Acord del Ple de l'Ajuntament d'Aldaia, en sessió celebrada en data 4 de juliol de 2007, pel qual es va acordar, entre altres aspectes; al punt tercer aprovar definitivament el PAI del sector AM-3 i PPB comprensiu de pla parcial, projecte d'urbanització i instruments que s'hi adjunten, estudi d'impacte ambiental, estudi del paisatge i estudi acústic per mitjà de gestió indirecta, amb subjecció a les observacions formulades en els informes tècnics, i al punt quart, adjudicar a la mercantil Urame Aldaia, SL, la condició d'agent urbanitzador i, en conseqüència, l'execució del PAI, i que el dit acord va ser modificat per  
  
b) acord adoptat pel Ple de l'Ajuntament d'Aldaia, de data 31 de juliol de 2007, on s'acorda afegir al final de la redacció del punt tercer de l'Acord de 4 de juliol de 2007, d'aprovació definitiva del PAI citat; «i condicionat, de conformitat amb la legislació vigent, a l'emissió de l'informe d'estimació d'impacte ambiental del projecte d'urbanització per l'organisme competent i a l'emissió de l'informe sobre la suficiència de recursos hídrics».  
  
Quart. Considerar complits els condicionants continguts en l'Acord de 4 de juliol de 2007, modificat per Acord de data 31 de juliol de 2007, d'aprovació i adjudicació del programa d'actuació integrada del sector AM3-PPB comprensiu de pla parcial, projecte d'urbanització i instruments que s'hi adjunten (estudi d'impacte ambiental, estudi de paisatge i estudi acústic) al constar en l'expedient els documents següents:  
  
a) L'estimació d'impacte ambiental dictada pel director general d'Avaluació Ambiental i Territorial, amb data 12 de desembre de 2014, i que assenyala estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, el projecte d'urbanització del sector AM.3-PPB d'Aldaia (València).  
b) Informe sobre la disponibilitat de recursos hídrics per al sector AM.3 i PPB d'Aldaia emés per la Confederació Hidrogràfica del Xúquer de setembre de 2014.  
  
Cinqué. Publicar aquest acord i notificar als interessats en l'expedient perquè es complisca, així com a l'advocat de l'ajuntament als efectes de la formalització del desistiment del recurs de cassació».  
  
  
Aquest acte posa fi a la via administrativa i s'hi podrà interposar recurs de reposició davant del mateix òrgan que el va adoptar, en el termini d??un mes comptat des de l??endemà de la seua publicació. També es pot impugnar directament davant de la corresponent Sala Contenciosa Administrativa del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptats des de l'endemà de la seua publicació, de conformitat amb el que disposen els articles 10 i 46 de la Llei 29/1.998, de 13 de juliol, reguladora de la jurisdicció contenciosa administrativa (BOE 14.07.1998), sense perjudici que es puga exercitar qualsevol altra acció que s'estime procedent.  
  
Aldaia, 12 de setembre de 2016.- L'alcalde: Guillermo Luján Valero.